laion/Wikipedia-Exotic huggingface dataset:
שחור-זנב

שְׁחוֹר-זָנָב (שם מדעי: Oenanthe melanura) הוא ציפור שיר מדברית, החיה בעיקר באזורים מדבריים בצפון אפריקה, המזרח התיכון (לרבות ישראל) וחצי-האי ערב. בתי-הגידול המועדפים עליה הם מדבריות סלעיים ומדרונות הרים. בישראל היא מצויה בעיקר בסוואנות שיש בהם עצי שיטה רבים. אורכו של שחור-הזנב כ-14 ס"מ. הוא קרוי על-שם זנבו השחור, בעזרתו הוא מצנן את עצמו. שאר גופו אפור-כחלחל (באוכלוסיית המזרח התיכון) או אפור-חום (באוכלוסיית צפון אפריקה). הזכר והנקבה זהים זה לזה במראם. השיר אותו משמיע שחור-הזנב הוא מעין "צ'ורלי... טרולו... צ'ורלי... טרולו..." מלנכולי, וקריאתו היא גרסה מקוצרת של שיר זה. שחור-הזנב ניזון בעיקר מחרקים, אותם הוא תופס על הקרקע, ומפירות. זהו מין שלא חושש מהאדם. בישראל הציפור נפוצה בעיקר באזורי הערבה והנגב. אלו אזורים צחיחים, ותנאי האקלים בהם מתאימים לשחורי-הזנב. שחורי-הזנב מונוגמיים, והזוגות נשארים בטריטוריית הרבייה שלהם לאורך כל השנה. הקן נבנה על ידי הנקבה בלבד, ועשוי להיות ממוקם בין סלעים גדולים, בחריץ ביניהם או במחילה נטושה. הקן עשוי מעשב, עלים ושערות שנשזר לצורה דמוית-כוס. הנקבה בדרך כלל מקיפה את הקן בחלוקי נחל קטנים. היא מטילה 3–4 ביצים מנוקדות בנקודות אדומות-חומות, בעוד כל ביצה מוטלת בהפרש של כיום מהאחרת. אורך הביצים כ-19.6 מ"מ על 14.7 מ"מ, ומשקלן כ-2.26 ג'. הנקבה דוגרת עליהן במשך כ-13 עד 14 ימים עד בקיעתן. שני ההורים מאכילים את הגוזלים, שפורחים מהקן כ-14 ימים לאחר בקיעתם. בדרך כלל, זוג יכול לגדל רק 3 גוזלים בשנה. לפי מחקר שבוצע באזור הערבה, הסיבה העיקרית לנטישת הקינים היא טריפת הגוזלים על ידי קוצנים זהובים ומצויים. בעבר, המין הוגדר בסוג נפרד - Cercomela, אך מחקרים אחרונים איחדו אותו עם הסוג סלעית. אורכו של שחור-הזנב הוא כ-14 ס"מ בממוצע, ומוטת כנפיו נעה בין 23 ל-27 ס"מ. משקלו כ-15 גרם. גבו ועורפו של תת-המין השלט (melanura) אפורים בהירים-כחלחלים, בעוד כנפיו כהות יותר והביב והזנב שחורים. הבטן וחלקן התחתון של הכנפיים לבנים-אפרפרי, בעוד המקור והרגליים שחורים. צבע נוצותיהם של תת-המינים האפריקניים lypura ו-airensis בעל גוון חום, בשונה מהשאר. ישנם שישה תת-מינים: O. m. melanura - צפון-מזרח מצרים, ישראל, ירדן ומרכז ערב הסעודית. O. m. neumanni - דרום-מערב ערב הסעודית, תימן ועומאן. O. m. lypura - מצפון-מרכז סודאן לאריתריאה. O. m. aussae - צפון-מזרח אתיופיה, ג'יבוטי וצפון סומליה. O. m. airensis - מצפון ניז'ר לדרום סודאן. O. m. ultima - מזרח מאלי ומערב ניז'ר. מדיה וקבצים בנושא שחור-זנב בוויקישיתוף שחור-זנב, באתר ITIS (באנגלית) שחור-זנב, באתר GBIF (באנגלית) שחור-הזנב - אגדות ומידע מפורט מתוך האתר טיולי - טיולים מסלולי טיול שחור-זנב באתר הרשימה האדומה של IUCN
התקפה (מפלגה)

התקפה (בבולגרית: Атака) היא מפלגה בולגרית לאומית שנוסדה בשנת 2005 על ידי וולן סידרוב אשר היה באותו זמן מגיש תוכנית הטלוויזיה "התקפה" ב-SKAT TV. באשר להגדרת מיקום המפלגה בקשת הפוליטית ישנן מחלוקות עד כדי כך, שיש המגדירים אותה שמאל קיצוני[דרוש מקור] ויש המגדירים אותה ימין קיצוני. מנהיגיה טוענים כי אינם ימין או שמאל אלא בולגרים. המפלגה קוראת להלאמה של נכסים ממשלתיים שהופרטו בעבר ולהשקעות בתחומי החינוך, הבריאות ורווחת החיים. המפלגה נחשבת לאומנית באופן מובהק, יש המגדירים אותה גזענית, אנטישמית, ובפרט, אנטי-מוסלמית ואנטי-טורקית. בדומה למפלגות לאומיות רבות באירופה היא מתנגדת לחברות בנאט"ו וכן לבחינת מה שהיא מגדירה "מוסר כפול" ביחס לחברות באיחוד האירופי, כאשר חבריה משתתפים בפעילות אורתודוקסית, עם קשר הדוק לכנסייה הבולגרית האורתודוקסית וכן בכינוסים של אנטי-גלובליזציה. ב-2013 זכתה ל-7.3% מהקולות וב-23 מתוך 240 מושבים. מדיה וקבצים בנושא התקפה בוויקישיתוף אתר האינטרנט הרשמי של התקפה
בלונדהיים

בלונדהיים הוא שם משפחה. האם התכוונתם ל... אורנה בלונדהיים – רופאת ילדים ישראלית, מנהלת מרכז רפואי העמק דייוויד בלונדהיים (אנ') – בלשן מנחם בלונדהיים – היסטוריון וחוקר תקשורת שלמה הלל בלונדהיים – רופא ישראלי, חוקר בתחום המטבוליזם אישים ששם הלידה שלהם היה בלונדהיים סקוט מק'קנזי (אנ') (פיליפ ואלאך בלונדהיים) – זמר ותמלילן אמריקאי רוברט טרוט (אנ') (רוברט אלברט בלונדהיים) – כתב חדשות אמריקאי שהתפרסם בזמן מלחמת העולם השנייה
סנדרסון

האם התכוונתם ל... שמות משפחה אדם סנדרסון – במאי ותסריטאי קולנוע ישראלי, בנו של דני סנדרסון ברנדון סנדרסון – סופר אמריקאי ג'ואן סנדרסון – שחקנית בריטית דינה סנדרסון – שחקנית ישראלית, בתו של דני סנדרסון דני סנדרסון – מוזיקאי ישראלי טסה סנדרסון – אלופה אולימפית בהטלת כידון בריטית ריצ'רד סנדרסון – זמר בריטי גאוגרפיה הר סנדרסון (פירושונים) – הרים שונים בשם זה
הסחבה הטובה

הסחבה הטובה (בגרמנית: Der gute Lappen) היא מעשייה אנטישמית שנספחה אל מעשיות האחים גרים, ולא הופיעה בחלק מהמהדורות. סיפור מספר 4 מתוך נספח מספר 17. לשתי אחיות תופרות לא היה דבר מלבד סחבה ישנה שכל מה שעטפו אותו בה הפך לזהב. כאשר היה חסר להן כסף השתמשו בסחבה כדי להתפרנס. אחת האחיות הייתה חכמה, והשנייה טיפשה. יום אחד, כאשר הלכה החכמה להתפלל בכנסייה, הגיע יהודי והציע לטיפשה להחליף את הסחבה הישנה בחדשה. הטיפשה הסכימה, "זה בדיוק מה שהיהודון רצה". כאשר חזרה האחות הביתה נדהמה לגלות שהסחבה נעלמה. הסיפור מסתיים באופן מוזר במילים: "אחר כך יהיו היהודי לכלב והאחיות לתרנגולות, אבל לבסוף יהיו התרנגולות לבני אדם וילקו את הכלב למוות." היהודי בקוצים העסקה הטובה השמש תוציא הכל לאור היום הסחבה הטובה (Der gute Lappen) באתר ויקיטקסט בגרמנית ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
האימפריה האכדית

האימפריה האכדית הייתה מדינה דוברת שפה שמית שהתפתחה סביב העיר אכד צפונית לשומר, והגיעה לשיא התרחבותה תחת שלטונו של סרגון מלך אכד. במשך השנים, האכדים אימצו אט אט את התרבות ומערכת הכתב של השומרים. האימפריה התקיימה בין השנים 2350–2150 לפנה"ס לערך. שליטים בעלי שמות שמיים כבר היו קיימים בכיש. אחד מהם, בן זמנו של השליט השומרי האחרון, לוגל-זגה-סי, היה אלוסאריד (או אורומוס) ש"כבש את עילם ובראס". אך סרגון (שארו-קין), שניצח ושבה את לוגאל-זאגה-סי ולקח את האימפריה שלו, מפורסם בהרבה. כתובת ארוכה של בנו של סרגון, מנישטושו, נתגלתה בשושן על ידי ג'. די מורגן. סרגון מתוארך על ידי חוקרים מודרניים בערך ב-2300 לפנה"ס (אם כי ה"מלך הארכאולוג" של בבל, נבונאיד, חישב כי הוא חי בערך ב-3800 לפנה"ס). סרגון היה בנו של ל'איבום או איטי-בל, ואגדה אחרת מספרת כיצד הוא נולד בסתר ונשלח לשוט על מימי החידקל בתיבה של סוף. כאן הוא ניצל בידי "אקי הכפרי"; אך בסופו של דבר הגיע היום בו מקורו האמיתי נודע. במקור הוא היה שר המשקים של מלך כיש עם שם שמי, אור זאבאבה. הוא פלש ארבע פעמים לסוריה וארץ ישראל, ובמשך שלוש שנים הכניע את ארצות "המערב" על מנת לצרף אותן יחד עם מסופוטמיה לאימפריה אחת. פסלים שלו הוצבו לחופי הים התיכון כאות לניצחונותיו, וערים וארמונות נבנו בארצו בעזרת ביזת הארצות הכבושות. גם עילם והחלק הצפוני של מסופוטמיה נכבשו, ודוכא מרד בשומר עצמה. שני בניו ויורשיו של סרגון, רימוש ומַנישְתוּסוּ לא היו עד כדי כך מוצלחים, ושניהם נרצחו; אך נכדו, נרם-סין, המשיך את ההצלחות הקודמות, כבש את מגן ושבה את מלכה. הוא אימץ את התואר המלכותי "המלך נרם-סין, של ארבעת הרוחות", וכמו סבו פנו אליו כ"האל של אכד", בדומה לכבוד האלים שניתן לפרעונים במצרים. תבליט שעליו מצויר נאראם-סין, שדומה מאוד לאמנות מצרית, נמצא בדיארבקר בטורקיה המודרנית. האמנות הבבלית כבר הגיעה לרמת מצוינות גבוהה; שני חותמות גליל מתקופת סרגון הם עבודת אמנות יוצאת דופן באבני חן. האימפריה חוברה על ידי כבישים, שעליהם היה שירות דואר קבוע. על חותמות חמר ששירתו כבולים נכתבו שמותיהם של סרגון ובנו. נראה כי היו גם מפקדי אוכלוסין של תושבי האימפריה, ובמסמך אחד מצוין שאורו-מליכ, ששמו מראה על מוצאו הכנעני, היה המושל של ארץ האמורים, או 'אמורו' כפי שנקראה ארץ ישראל בפי האכדים. מסתבר כי אוסף התצפיות האסטרונומיות הראשונות נכתב עבור ספרייה שנוסדה בידי סרגון. נאראם-סין תיעד את המלחמות האכדיות כנגד העם הארמאני באררט. ארמן היה המנהיג של שבט שמאז נשא את שמו. לא ידוע האם סרגון, סבו של נאראם-סין גם כן לחם נגד עם זה. לא ברור האם המלחמות עם הארמנים הם שהביאו להתמוטטות של האימפריה האכדית. אולם, היא כבר החלה להתפורר בתקופתו של שאר-קלי-שארי, בנו של נאראם-סין, ועד סוף תקופת מלכותו היא התמוטטה סופית תחת פלישה של ברברים מהזגרוס הידועים כ"גותים". בד בבד עם ההתעצמות הצבאית/כלכלית החלה ממלכת אכד לפרוח מהבחינה האומנותית והתרבותית. אוצרות התרבות השומרית תורגמו לאכדית והחל תהליך עיצובם מחדש של אלי השומרים הקדומים על פי תבניתם של האכדים. לדוגמה האל אנו נהפך באכד ל אל - האל הראשי, איננה לאישתר, אנכי הפך לאאה: הירח הפך לסין. מאוחר יותר, לאחר פלישת הגותים, שבטי ההרים מהזגרוס בנו מקדש (זיגוראת) לאל ירח. מדיה וקבצים בנושא האימפריה האכדית בוויקישיתוף שומרים (מ בסגול), דף שער בספרייה הלאומית סופה במדבר - סברה לפיה האימפריה האכדית התמוטטה בעקבות בצורת שפקדה אותה
הארמייה הראשונה

האם התכוונתם ל... הארמייה הראשונה (בולגריה) – הארמייה הראשונה של צבא בולגריה במלחמת העולם הראשונה ובמלחמת העולם השנייה הארמייה הראשונה (בריטניה) – הארמייה הראשונה של צבא בריטניה במלחמת העולם הראשונה ובמלחמת העולם השנייה הארמייה הראשונה של ארצות הברית – הארמייה הוותיקה ביותר של צבא ארצות הברית הארמייה המוטסת הראשונה – ארמייה רב-לאומית של בעלות הברית במלחמת העולם השנייה ארמיית הפאנצר הראשונה – ארמייה משוריינת של הוורמאכט במלחמת העולם השנייה הארמייה הראשונה (ורמאכט) – ארמייה גרמנית שפעלה במלחמת העולם השנייה הארמייה הראשונה (האימפריה הגרמנית) – ארמייה גרמנית שפעלה במלחמת העולם הראשונה הארמייה הראשונה (האימפריה היפנית) – ארמייה של הצבא היפני הקיסרי, פורקה עם סוף מלחמת העולם השנייה הארמייה הראשונה (הונגריה) – ארמיית שדה של צבא הונגריה, שלחמה במלחמת העולם השנייה הארמייה הראשונה (האימפריה הרוסית) – ארמייה רוסית שפעלה במלחמת העולם הראשונה הארמייה הראשונה (האימפריה האוסטרו-הונגרית) – ארמייה אוסטרו-הונגרית שפעלה במלחמת העולם הראשונה הארמייה הראשונה (צרפת) – ארמייה צרפתית שפעלה במלחמת העולם הראשונה ובמלחמת העולם השנייה הארמייה הראשונה (קנדה) – ארמייה קנדית שפעלה במלחמת העולם השנייה
יעקב גורדין (פילוסוף)

יעקב גורדין (1896, דינבורג – 1947, ליסבון) היה פילוסוף ומורה יהודי ממוצא לטבי-פולני שפעל בגרמניה וצרפת בתקופה שבין שתי מלחמות העולם ולאחר השואה. שימש כמורם של אנדרה נהר, עמנואל לוינס והרב יהודה ליאון אשכנזי (מניטו), הוגי האסכולה הפריזאית במחשבת ישראל. תלמידים אלו חוללו את תנועת ההתחדשות של יהודי צרפת לאחר מלחמת העולם השנייה. יעקב גורדין נולד בעיר דווינסק (דינבורג, דאגובפילס - לטביה) בשנת 1896 וגדל בבית משכילי. בגיל 15 קיבל תעודת בגרות. בגיל 19 סיים תואר ראשון במחלקה לתרבויות שמיות בפקולטה ללשונות המזרח באוניברסיטת פטרוגרד (סנקט פטרבורג, לנינגרד). בגיל 24 זכה לתואר מוסמך מהמחלקה לפילוסופיה באוניברסיטה זו. במקביל ללימודיו האוניברסיטאיים הצטרף לקבוצתו של הברון גינזבורג וב"קורסים הגבוהים ללימודי המזרח" שנוסדו על ידו, שם למד את מחשבת ימי הביניים ביהדות ובתוכם קבלה. לאחר מלחמת העולם הראשונה היגר מרוסיה לגרמניה והצטרף לאסכולה הניאו קאנטיאנית באוניברסיטת מרבורג, והתקבל כשותף בקרן הרמן כהן. במקביל כתב ערכים באנציקלופדיה יודאיקה של יעקב קלצקין. ב-1929 פרסם את הספר "חקירות על תורת השיפוט האינסופי" בו עימת בין הגל להרמן כהן. ב-1933 היגר גורדין לצרפת ולימד בבית המדרש לרבנים של צרפת. במהלך המלחמה הסתתר מכיוון שהיה מהגר ממזרח אירופה, אך פעל במסגרת תנועת ההתנגדות הצרפתית, באמצעות תנועת הצופים היהודיים בצרפת, בשביל לסייע ליהודים נוספים במעמדו. עם תום המלחמה עמד בראש קבוצת המורים והמדריכים הבוגרים שהקימה את בית הספר לקאדרים באורסי, שם פגש ברינה נהר (אשתו של אנדרה נהר), ברב יהודה ליאון אשכנזי ודחק בו לעסוק בלימוד מדרש ותנ"ך. באותה תקופה פגש את עמנואל לוינס ויצר את הקשר הראשוני בינו לבין מר שושני. ב-1947 נפטר בליסבון ממחלה קשה. Untersuchungen zur Theoire des unendlichen Urteils (חקירות על תורת השיפוט האינסופי), ברלין 1929. עמנואל לוינס, חירות קשה - מסות על היהדות, רסלינג 2007, עמוד 237 - "יעקב גורדין" אמי בוגנים, אסכולת פריס של מחשבת היהדות, אתר הסוכנות היהודית, 2005 יעקב גורדין (1897-1947), דף שער בספרייה הלאומית ערך זה הוא קצרמר בנושא פילוסופים. אתם מוזמנים לתרום לוויקיפדיה ולהרחיב אותו.
הארמייה הרביעית

האם התכוונתם ל... הארמייה הרביעית (ארצות הברית) – ארמיית שדה של צבא ארצות הברית הארמייה הרביעית (בולגריה) – ארמייה בולגרית, אשר נטלה חלק במלחמות בולגריה החל ממלחמת הבלקן הראשונה ועד למלחמת העולם השנייה. הארמייה הרביעית (צרפת) – ארמייה צרפתית שפעלה במלחמת העולם הראשונה ובמלחמת העולם השנייה. הארמייה הרביעית (בריטניה) – ארמייה בריטית שפעלה במלחמת העולם הראשונה. ארמיית הפאנצר הרביעית – ארמיית שריון של הוורמאכט שהשתתפה במלחמת העולם השנייה. הארמייה הרביעית (ורמאכט) – ארמייה גרמנית שפעלה במלחמת העולם השנייה. הארמייה הרביעית (האימפריה הגרמנית) – ארמייה גרמנית שפעלה במלחמת העולם הראשונה. ארמיית הטנקים הרביעית (ברית המועצות) – ארמיית טנקים של הצבא האדום במלחמת העולם השנייה. הארמייה הרביעית (ברית המועצות) – ארמיית שדה של הצבא האדום במלחמת העולם השנייה. הארמייה הרביעית (האימפריה הרוסית) – ארמייה רוסית אשר לחמה במלחמת העולם הראשונה. הארמייה הרביעית (האימפריה האוסטרו-הונגרית) – ארמייה אוסטרו-הונגרית אשר לחמה במלחמת העולם הראשונה. הארמייה הרביעית (האימפריה העות'מאנית) – ארמייה טורקית אשר לחמה במלחמת העולם הראשונה. הארמייה הרביעית (סין) – הארמייה הרביעית הסינית הוקמה ב-1937. השתתפה במלחמת ההתנגדות נגד יפן. מתחילתה נשלטה בפועל על ידי הקומוניסטים והייתה לחלק מצבא השחרור העממי.
לסבית קטלנית

לסבית קטלנית הוא פסטיבל קולנוע לסבי ישראלי עצמאי המתקיים מדי שנה החל משנת 2008. את הפסטיבל יזמו הפעילות הגאות ענת ניר ודנה זיו, המארגנות אותו יחד עם מבקרת הקולנוע והפעילה הפמיניסטית ליאור אלפנט, המתפקדת כמנהלת האמנותית של הפסטיבל. לפני הקמת הפסטיבל אורגנו מספר ערבי קולנוע לסבי עצמאיים בהם הוקרנו סרטים שנוצרו על ידי חברות של המארגנות. בעקבות הביקוש הנרחב וההצלחה הגדולה שנחלו אותם ערבים, החליטו מארגנותיו להפיק את הפסטיבל. פסטיבל לסבית קטלנית הציב לעצמו למטרה לקדם את היצירה הלסבית הנשית על גווניה, ומקרין סרטים קצרים וארוכים במגוון רחב של ז'אנרים, ובמקביל מקיים תערוכת אמנות נשית של יוצרות ואוצרות מתחלפות. למרות זאת, כבר הוצגו בפסטיבל סרטים של נשים סטרייטיות ואף של גבר אחד, אך מרבית הסרטים המוצגים בפסטיבל נוצרו בידי נשים לסביות וביסקסואליות. בכל שנה נבחרים נושא וכותרת חדשים לפסטיבל המשקפים את אופי הסרטים והיצירות המוצגים בו ומופק סרט לסבי קצר בן דקה עד שתי דקות המשמש כפרומו לפסטיבל. הפסטיבל מתקיים במקומות שונים בישראל, בהם קולנוע רב חן, סינמטק ירושלים, בר האוזן השלישית ועוד. בשנת 2009 השיקה האוזן השלישית מקבץ DVD תחת הכותרת "לסבית קטלנית 3" המרכז שבעה סרטים לסביים קצרים שהוקרנו בפסטיבל. בשנת 2013 הציע הפסטיבל בשיתוף עם קרן רבינוביץ מענק בסך 6,500 ש"ח לתסריט או סרט לסבי בתהליך עבודה. את הבקשות למענק בחנה ועדת לקטורים שהורכבה מנשים בלבד. הפסטיבל הבינלאומי לקולנוע גאה הפסטיבל הבינלאומי לסרטי נשים רחובות ערכים על סרטי להט"ב ישראליים אתר האינטרנט הרשמי של לסבית קטלנית לסבית קטלנית, ברשת החברתית אינסטגרם ליאור אלפנט, לסבית קטלנית: קולנוע שנותן מקום לכולנו, באתר "העוקץ", 5 בנובמבר 2015 נירית אנדרמן, עכבר העיר אונליין, ערב קולנוע לסבי ישראלי במועדון "ברזילי" בתל אביב, באתר הארץ, 31 ביולי 2008 ליבי רסקין, ‏דנה וענת חוגגות עשור: הלסביות ששינו את פני הקהילה, באתר ‏מאקו‏, 13 בדצמבר 2012 רננה לויאני, ‏הקהילה גאה גם בלסביות?, באתר ‏מאקו‏, 29 במאי 2012 לימור בן רומנו, ‏לסביות קטלניות עם אג'נדה, באתר ‏מאקו‏, 8 באוקטובר 2012 נדב הולנדר, עכבר העיר אונליין, די-וי-די: סרטי לסביות ישראליים, באתר הארץ, 17 ביולי 2009 שני שחם, ‏פסטיבל "לסבית קטלנית": מענק מיוחד ליוצרות גאות, באתר ‏מאקו‏, 14 באפריל 2013
הארמייה החמישית

האם התכוונתם ל... ארמיית הטנקים החמישית (ברית המועצות) – ארמיית שריון של הצבא האדום בתקופת מלחמת העולם השנייה. הארמייה החמישית (בריטניה) – ארמייה בריטית שפעלה במלחמת העולם הראשונה. ארמיית הפאנצר החמישית (ורמאכט) – הייתה ארמיית שריון גרמנית של הוורמאכט במהלך מלחמת העולם השנייה. הארמייה החמישית (ורמאכט) – ארמייה גרמנית שפעלה במלחמת העולם השנייה. הארמייה החמישית (האימפריה הגרמנית) – ארמייה גרמנית שפעלה במלחמת העולם הראשונה. הארמייה החמישית (האימפריה הרוסית) – ארמייה רוסית שפעלה במלחמת העולם הראשונה. הארמייה החמישית (צרפת) – ארמייה צרפתית שפעלה במלחמת העולם הראשונה ובמלחמת העולם השנייה. הארמייה החמישית (האימפריה האוסטרו-הונגרית) – ארמייה אוסטרו-הונגרית שפעלה במלחמת העולם הראשונה. הארמייה החמישית (ארצות הברית) – ארמייה אמריקאית שפעלה במלחמת העולם השנייה. הארמייה החמישית (האימפריה היפנית) – ארמייה יפנית שפעלה במלחמת העולם השנייה.
הארמייה השנייה

האם התכוונתם ל... הארמייה השנייה (ארצות הברית) – ארמייה של צבא ארצות הברית הארמייה השנייה (מצרים) – ארמייה של צבא מצרים. הארמייה השנייה (בריטניה) – ארמייה בריטית שפעלה במלחמת העולם הראשונה ובמלחמת העולם השנייה. הארמייה השנייה (צרפת) – ארמייה צרפתית שפעלה במלחמת העולם הראשונה ובמלחמת העולם השנייה. הארמייה השנייה (הונגריה) – ארמיית שדה של הצבא ההונגרי, שלחמה בחזית המזרחית בתקופת מלחמת העולם השנייה. הארמייה השנייה (בולגריה) – ארמייה בולגרית, אשר לחמה במלחמות בולגריה החל ממלחמת הבלקן הראשונה ועד למלחמת העולם השנייה. ארמיית הפאנצר השנייה – ארמיית שריון גרמנית בוורמאכט במהלך מלחמת העולם השנייה. הארמייה השנייה (ורמאכט) – ארמייה של הוורמאכט במלחמת העולם השנייה. הארמייה השנייה (האימפריה הגרמנית) – ארמייה גרמנית שפעלה במלחמת העולם הראשונה. הארמייה השנייה (איטליה) – ארמייה איטלקית שפעלה במלחמת העולם הראשונה ובמלחמת העולם השנייה. הארמייה השנייה (האימפריה הרוסית) – ארמייה רוסית שפעלה במלחמת העולם הראשונה. הארמייה השנייה (האימפריה האוסטרו-הונגרית) – ארמייה אוסטרו-הונגרית שפעלה במלחמת העולם הראשונה.
רופין

האם התכוונתם ל... ארתור רופין – מנהיג ציוני המרכז האקדמי רופין – מכללה בעמק חפר כפר רופין – קיבוץ בעמק בית שאן בית הספר התיכון ע"ש רופין עמק חפר החליף את שמו ונקרא: קריית החינוך ע"ש בן-גוריון (על פי הערך גיורא איילנד)
הארמייה השביעית

האם התכוונתם ל... הארמייה השביעית (ורמאכט) – ארמייה גרמנית שפעלה במלחמת העולם השנייה. הארמייה השביעית של ארצות הברית – אחת מהארמיות של צבא ארצות הברית, אשר הוקמו במהלך מלחמת העולם השנייה. הארמייה השביעית (האימפריה הגרמנית) – ארמייה גרמנית שפעלה במלחמת העולם הראשונה. הארמייה השביעית (האימפריה האוסטרו-הונגרית) – ארמייה אוסטרו-הונגרית שפעלה במלחמת העולם הראשונה. הארמייה השביעית (האימפריה הרוסית) – ארמייה רוסית שפעלה במלחמת העולם הראשונה. הארמייה השביעית (האימפריה העות'מאנית) – ארמייה עות'מאנית שפעלה במלחמת העולם הראשונה הארמייה השביעית (איטליה) – ארמייה איטלקית שפעלה בשתי מלחמות העולם הארמייה השביעית (צרפת) – ארמייה צרפתית שפעלה בשתי מלחמות העולם הארמייה השביעית (ברית המועצות) – ארמייה סובייטית שפעלה במלחמת העולם השנייה.
הקורפוס הראשון

האם התכוונתם ל... הקורפוס הראשון (אוסטרליה) – היחידה הלוחמת העיקרית בצבא אוסטרליה במהלך מלחמת העולם השנייה. הקורפוס הראשון (ארצות הברית) – קורפוס של צבא ארצות הברית הקורפוס הראשון (סוריה) – קורפוס של הצבא הסורי אשר מורכב מחמש דיוויזיות ואחראי על מרחב דמשק, הגבול עם ישראל והגבול עם ירדן. הקורפוס הראשון (ורמאכט) – קורפוס גרמני שפעל במהלך מלחמת העולם השנייה. הקורפוס הראשון (האימפריה הגרמנית) – קורפוס פרוסי/גרמני שפעל במהלך מלחמת העולם הראשונה. הקורפוס הראשון (בוואריה) – קורפוס בווארי/גרמני שפעל במהלך מלחמת העולם הראשונה.
בר-אילן

האם התכוונתם ל... אוניברסיטת בר-אילן – אוניברסיטת מחקר ציבורית ברמת-גן מחלף בר-אילן – מחלף בכביש 4 הסמוך לאוניברסיטת בר-אילן שברמת-גן יהודית בר-אילן – חוקרת מדעי המידע וראש המחלקה ללימודי מידע באוניברסיטת בר-אילן מאיר בר-אילן – רב מהציונות הדתית מאיר בר-אילן (חוקר) – ראש המחלקה לתלמוד באוניברסיטת בר-אילן, נכדו של הרב מאיר בר-אילן משה בר-אילן – מבכירי ההגנה הישיבה לאמנויות ולמדעים בר-אילן – ישיבה תיכונית בתל אביב רחוב בר-אילן – רחוב בירושלים צומת בר-אילן – צומת בירושלים אילן (פירושונים)
הדיוויזיה הראשונה

האם התכוונתם ל... הדיוויזיה הראשונה (ארצות הברית) הדיוויזיה הראשונה (סוריה) – דיוויזיה משוריינת בצבא הסורי, המשתייכת לקורפוס השני. הדיוויזיה הראשונה של צרפת החופשית – אחת היחידות העיקריות בצבא צרפת החופשית בתקופת מלחמת העולם השנייה. הדיוויזיה הראשונה (הממלכה המאוחדת) – דיוויזיה משוריינת המשרתת בצבא הבריטי. הדיוויזיה המוטסת הראשונה (בריטניה) – דיוויזיה מוטסת לשעבר בצבא הבריטי. הדיוויזיה הקרואטית הראשונה – שמה המאוחר של דיוויזיית אס אס הררית ה-13. הדיוויזיה האלבנית הראשונה – שמה המאוחר של דיוויזיית אס אס הררית ה-21. דיוויזיית האס אס הראשונה – הייתה דיוויזיית וואפן אס אס משוריינת אשר שירתה בצבא גרמניה הנאצית, במהלך מלחמת העולם השנייה.
לי (נהר באנגליה)

נהר לי (באנגלית: Lea או Lee) הוא נהר באנגליה, הזורם מאזור לוטון דרום-מזרחה, דרך הרטפורד, אנפילד, טוטנהאם, סטרטפורד ומזרח לונדון ונשפך אל התמזה. הנהר מהווה גבול טבעי בין אסקס למידלסקס ולהרטפורדשייר. אזור השפך נקרא בו קריק (Bow Creek) ומהווה את הגבול בין הרבעים טאואר האמלטס ממערבו וניוהאם ממזרח לו. לאחר שנים רבות של הזנחה, שוקם עמק הנהר בין 2005 ל-2012 (לרגל אולימפיאדת לונדון) והוא מהווה פארק עירוני גדול לשתי גדות הנהר (באורך 42 ק"מ) בשם "פארק עמק לי" (Lee Valley Park). לפי Oxford Dictionary of London Place Names, השם לי נזכר בשפה האנגלו סקסונית במאה ה-9, למרות שסביר כי הוא עתיק יותר, כנראה מן השורש הקלטי lug שמשמעו בהיר. השם נכתב Lig(e)an (במקור מ-880) או Lygan (במקור מ-895). בימי הביניים נכתב Luye או Leye. הכתיב Lea מקובל מערבית (במעלה הנהר) להרטפורד ואילו הכתיב Lee מאפיין את חלקו התחתון של הנהר. במאה ה-9 מוזכר הנהר כחלק מהגבול בין האנגלים לדנים. מלך אנגליה אלפרד הגדול חסם ב-896 את שפך הנהר לתמזה, כלא את הצי הדני בנהר לי והכניע על ידי כך את הדנים. ב-1110 ציוותה מתילדה, רעיית הנרי הראשון, מלך אנגליה על בניית גשר בעל שלוש קשתות על הנהר שיקל עליה את הגישה למנזר בארקינג. בצד הנהר הוקמו בימי הביניים טחנות מים בבעלות הכנסייה. ב-1577 הוקם תא השיט (lock) הראשון בנהר, דבר שאיפשר מעבר כלי שיט גדולים במעלה הזרם והפך אותו לנתיב מים. ב-1613 החלה בעמק הלי יצירת New River, מערכת תעלות ונתיבי מים מלאכותיים על מנת להוביל מים צלולים ללונדון ישירות מהרדפורד, תוך מעקף האזורים המזוהמים במורד הלי. דלדול הזרימה במורד הלי תוקן על ידי מערכת תעלות ותאי שיט, הנקראת Lee Navigation, שהוקמה בין השנים (1765-1770), פרי תכנונו של המהנדס האזרחי ג'ון סמיטון (John Smeaton). סעיף של המערכת מחבר את הלי לתעלת ריג'נטס. במהלך המהפכה התעשייתית שימשו מי הלי לאספקת מים למרכזי התעשייה השונים שקמו סביבו, ואלה הזרימו אליו את שפכיהם. במהלך המאה ה-20 התדלדלה תנועת כלי השיט, הזרימה (מיוחד במורד הנהר) הואטה מאוד ובעמק סביבו התפתחו ביצות וחלקו כוסה (כך למשל ביצות האקני, שהפכו למגרש כדורגל). עוד ב-1944 העלה מתכנן הערים פטריק אברקרומבי (Patrick Abercrombie) רעיונות לשיקום האזור ופיתוחו כפארק לרווחת התושבים, אך לא נעשה דבר. ב-1961 החל פרויקט שיקום מוגבל באזור האקני וב-1967 הוקמה רשות לפיתוח העמק. הפרויקט התרחב והואץ לקראת אולימפיאדת לונדון ב-2012, אז נחנך כפארק עירוני גדול, הכולל מתקני ספורט, מסלולי רכיבה על אופניים, מגרשי גולף, טניס, הוקי שדה ועוד. שיר על שם הנהר מופיעה באלבומה השלישי של אדל, 25, שיצא ב-20 בנובמבר 2015. מדיה וקבצים בנושא לי בוויקישיתוף לי, באתר אנציקלופדיה בריטניקה (באנגלית) אתר המוקדש ל"נהר השני של לונדון" היסטוריה קצרה, להורדה באתר אנפילד על נתיב השיט באתר תעלות ונהרות בריטניה על נתיב השיט באתר מוזיאון תעלות בריטניה אתר פארק עמק הלי על פארק עמק הלי
אבימי בן רחבה

אבימי בן רחבה (נכתב גם: אבימי בר רחבא) היה אמורא בן הדור הרביעי, תלמידו של רבה, ובנם של רחבה דפומבדיתא וחומא, נינתו של רב יהודה. הוא ואחיו עיפא מכונים בתלמוד בשם "חריפי דפומבדיתא". הרב אהרן הימן, "אבימי בן רחבה מפומבדיתא", תולדות תנאים ואמוראים, לונדון, תר"ע, באתר ויקיטקסט הרב יהודה אדרי, "אֲבִּימֵי בֶּן רַחֲבָה מִפּוּמְבְּדִיתָא", בנתיב האמוראים, ירושלים תש"מ, עמ' 36, באתר אוצר החכמה (צפייה חופשית – מותנית ברישום) תלמוד בבלי, מסכת שבועות, דף כ"ח, עמוד ב' תלמוד בבלי, מסכת יבמות, דף ס"ד, עמוד ב' תלמוד בבלי, מסכת קידושין, דף ל"ט, עמוד א' ערך זה הוא קצרמר בנושא אמוראים. אתם מוזמנים לתרום לוויקיפדיה ולהרחיב אותו.
מפלגת המולדת (אסטוניה)

Isamaa (באסטונית: "מולדת") היא מפלגה שמרנית באסטוניה. היא הוקמה בשנת 2006 על ידי איחוד בין שתי מפלגות קיימות, "Pro Patria Union" ו-"Res Publica Party". Res Publica הוקמה בשנת 1989 כמועדון לחובבים פוליטיים צעירים. Res Publica כמפלגה נוסדה בשנת 2001 וקיבלה את התוצאה הטובה ביותר השנייה ברחבי הארץ בבחירות המקומיות 2002. בבחירות לפרלמנט ב-2003 זכתה המפלגה ב-28 מנדטים והפכה לסיעה הגדולה ביותר. בין השנים 2003–2005 הייתה רס פובליקה הכוח המוביל בממשלת הקואליציה של אסטוניה. טאווי וסקמגה נבחר ליו"ר Res Publica בשנת 2005. הקווים האידאולוגיים שלה כוללים מצע נוצרי-דמוקרטי, לאומיות אסטונית, ושמרנות. היא נחשבת מפלגת מרכז-ימין. ביולי 2018 החליפה המפלגת את שמה מ-Isamaa ja Res Publica Liit, או בקיצור IRL, לשמה הנוכחי "Isamaa". נכון לתוצאות הבחירות לפרלמנט ב-2019, מחזיקה המפלגה ב-12 מושבים בפרלמנט של אסטוניה ובמושב אחד בפרלמנט האירופי. מדיה וקבצים בנושא מפלגת המולדת בוויקישיתוף אתר האינטרנט הרשמי של מפלגת המולדת (באסטונית) מפלגת המולדת, ברשת החברתית פייסבוק מפלגת המולדת, ברשת החברתית אקס (טוויטר) מפלגת המולדת, ברשת החברתית אינסטגרם מפלגת המולדת, סרטונים בערוץ היוטיוב ערך זה הוא קצרמר בנושא מפלגות ובנושא אסטוניה. אתם מוזמנים לתרום לוויקיפדיה ולהרחיב אותו.
הארמייה השלישית

האם התכוונתם ל... ארמיית הפאנצר השלישית (ורמאכט) – ארמיית שריון גרמנית שפעלה במלחמת העולם השנייה הארמייה השלישית (ארצות הברית) – עוצבה של צבא ארצות הברית הארמייה השלישית (בולגריה) – ארמייה של צבא בולגריה שלחמה במלחמות בולגריה החל ממלחמת הבלקן הראשונה ועד למלחמת העולם השנייה הארמייה השלישית (ברית המועצות) – ארמייה סובייטית במהלך מלחמת העולם השנייה הארמייה השלישית (הונגריה) – ארמייה הונגרית שפעלה במלחמת העולם השנייה הארמייה השלישית (מצרים) – ארמייה של צבא מצרים שהוקמה בתחילת שנות השבעים. הארמייה השלישית (בריטניה) – ארמייה של צבא בריטניה במהלך מלחמת העולם הראשונה הארמייה השלישית (האימפריה הגרמנית) – ארמייה גרמנית שפעלה במלחמת העולם הראשונה הארמייה השלישית (ורמאכט) – ארמייה גרמנית שפעלה במלחמת העולם השנייה הארמייה השלישית (האימפריה העות'מאנית) – ארמייה עות'מאנית שפעלה במלחמת העולם הראשונה הארמייה השלישית (צרפת) – ארמייה צרפתית שפעלה במלחמת העולם הראשונה ובמלחמת העולם השנייה. הארמייה השלישית (האימפריה הרוסית) – ארמייה רוסית שפעלה במלחמת העולם הראשונה. הארמייה השלישית (האימפריה האוסטרו-הונגרית) – ארמייה אוסטרו-הונגרית שפעלה במלחמת העולם הראשונה. הארמייה השלישית (איטליה) כיתור הארמייה השלישית של מצרים – פעילות של צה"ל בשלהי מלחמת יום הכיפורים